ANUNȚ

Astăzi, 12.01.2023, Autoritatea Națională de Reglementare pentru Serviciile Comunitare de Utilități Publice, anunță deschiderea procedurii de transparență decizională în procesul de elaborare a ***proiectului de modificare și completare a Normelor metodologice de stabilire, ajustare sau modificare a tarifelor pentru activitățile de salubrizare, precum și de calculare a tarifelor/taxelor distincte pentru gestionarea deșeurilor și a taxelor de salubrizare, aprobate prin*** ***Ordinul președintelui Autorității Naționale de Reglementare pentru Serviciile Comunitare de Utilități Publice nr. 640/2022.***

Prin soluțiile legislative propuse se reglementează fundamentarea tarifelor pentru operațiunile mecanizate de curățat zăpada și de împrăștiat material antiderapant în lei/trecere, în lei/oră acțiune sau lei/oră asigurare logistică și mobilizare, după caz, în condițiile în care autospecialele/utilajele destinate pentru deszăpezirea și combaterea poleiului sunt monitorizare prin GPS, precum și corelarea tipurilor de tarife avute în vedere la executarea tratamentelor de dezinsecție cu prevederile art. 103 alin. (5) lit. b) și alin. (6) Regulamentul-cadru al serviciului de salubrizare a localităților aprobat prin Ordinul președintelui A.N.R.S.C. nr. 82/2015, inclusiv în situația în care acestea sunt executate de pe aliniamentul stradal al căilor publice, pe terenurile publice și terenurile private ale persoanelor fizice și juridice aflate în raza de acțiune a utilajelor generatoare de ceață de mare capacitate montate pe autovehicule.

Totodată, prin soluțiile legislative propuse se reglementează modul de calcul a valorii facturii emise de operator către autoritățile administrației publice locale pentru cantitatea lunară de deșeuri menajere colectată de la utilizatorii casnici care nu au contract încheiat cu operatorul, pe baza tarifului pentru gestionarea deșeurilor municipale abandonate.

Proiectul de act normativ poate fi consultat:

• pe pagina de internet a instituției, la <https://www.anrsc.ro/proiecte-acte-normative>

• la sediul instituției din str. Lucian Blaga nr. 4, Sector 3, București

Proiectul de act normativ se poate obține în copie, pe bază de cerere depusă la biroul de relații cu publicul al instituției.

Propuneri, sugestii, opinii cu valoare de recomandare privind proiectul de act normativ supus procedurii de transparență decizională se pot depune până la data de 27.01.2023, astfel:

* în format electronic pe adresa de e-mail: cabinet@anrsc.ro;
* prin poștă, pe adresa str. Lucian Blaga nr. 4, Sector 3, București;
* la sediul instituției, la Registratură, între orele 8.00 – 16.00.

Materialele transmise vor purta mențiunea „Propuneri privind proiectul de Ordin pentru modificarea Ordinului președintelui Autorității Naționale de Reglementare pentru Serviciile Comunitare de Utilități Publice nr. 640/2022 privind aprobarea Normelor metodologice de stabilire, ajustare sau modificare a tarifelor pentru activitățile de salubrizare, precum și de calculare a tarifelor/taxelor distincte pentru gestionarea deșeurilor și a taxelor de salubrizare.“

Nepreluarea recomandărilor formulate și înaintate în scris va fi justificată în scris.

Pentru informații suplimentare, vă stăm la dispoziție la următoarele date de contact: telefon: 021/317.97.51, e-mail: iulian.bandoiu@anrsc.ro , persoană de contact: domnul Iulian Băndoiu.